Søndre Høland kyrkje

Søndre Høland kyrkje er ei krosskyrkje i tre i Aurskog-Høland kommune, Akershus fylke. Dette er den tredje kyrkja på Hemnes. Dei to tidlegare kyrkjene stod nordvest for tettstaden.

Kyrkja vart oppført i 1865–66 av byggmeistrane Gulbrand Johnsen og Andreas Sand på grunnlag av teikningar utarbeida av Anders Haneborg. Haneborg tok utgangspunkt i Båstad kyrkje, som er teikna av Christian H. Grosch.

Biletet i altartavla er måla av Christen Brun i kopi etter Adolph Tidemand, og motivet er hans populære bilete av oppstoda frå Bragernes kyrkje i Drammen. Klebersteinsdøpefonten vart tidlegare brukt i gamlekyrkja. Eit orgel av Amund Eriksen frå 1866 vart bygd om av Norsk Orgel- og Harmoniumfabrikk i 1965.

På kyrkjegården står eit gravkapell frå 1924.

 Referansar 

Bakgrunnsstoff
 Sigrid og Håkon Christie: Søndre Høland (Hemnes) kirke i «Norges kirker»

 Søndre Høland kirke på Kyrkjesøk

mini|venstre|Mot koret. Altartavla har eit bilete måla av Christen Brun i kopi etter Adolph Tidemand

Kategori:Kyrkjer i Aurskog-Høland
Kategori:Kulturminne i Aurskog-Høland
Kategori:Norske kyrkjer frå 1866
Kategori:Kyrkjer i Østre Borgesyssel prosti
Kategori:Krosskyrkjer i Noreg